hu en hu en hu hu hu hu en en hu en hu hu hu hu hu ru hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
A jó kamarazene titka a gyakorlás
Három éve zenélnek együtt. Állandó fellépői a tapolcai Járdányi Pál Zeneiskola rendezvényeinek, nagy sikert arattak a Művészetek völgyében, de nevük a zenekedvelő keszthelyi emberek fülében is ismerősen cseng. Aki csak egyszer is hallotta őket muzsikálni, azok számára a tapolcai zeneiskola két fiatal tanárának, Somogyi Hajnalkának és Kendeh Zsoltnak a neve egyet jelent a minőségi kamarazenével.
Hajni tízéves volt, amikor egy játékzongorát kapott karácsonyra. Szüleinek hamar feltűnt, hogy a kislány milyen ügyesen bánik a hangszerrel, ezért úgy döntöttek, beíratják a zeneiskolába. Először nem akarták felvenni zongorára, mivel már túl „öregnek” számított, végül mégis a választott hangszeren kezdhette meg tanulmányait. – Soha nem érdekelt más, az első pillanattól kezdve természetes volt, hogy ezzel szeretnék foglalkozni – emlékezett vissza a kezdetekre. Így aztán számára nem okozott nagy fejtörést a pályaválasztás. A veszprémi Dohnányi Ernő Zeneművészeti Szakközépiskolában Lovas Józsefnél tanult, majd a győri főiskolán folytatta tovább zenei tanulmányait Choi Insu szakmai irányítása alatt. – Három éve dolgozom főállású tanárként, és nagyon élvezem a munkámat. Jó érzés, hogy a főiskolán tanultak közül mostanra sok minden kezd valódi értelmet nyerni a számomra. Nagyszerű a gyakorlatban alkalmazni, tudatosan használni a meglévő elméleti ismereteimet. Az pedig különösen jó érzés, hogy a vizsgákon a darab eljátszása után a növendékeim egyből a tekintetemet keresik, hogy lássák, meg vagyok-e elégedve velük – avatott be a tanítással kapcsolatos élményeibe.
Zsolt pályáját ezzel szemben kitérők tarkították, pedig azt gondolhatnánk, hogy ha valakinek, akkor neki egyenesen vezetett az útja idáig. Hiszen édesapja, Kendeh Gusztáv a tapolcai zeneiskola igazgatója, és ráadásul fuvolát tanít. Zsolt ennek ellenére hatévesen a zongorát választotta, és csak pár év múlva kezdett el fuvolázni az édesapjánál előbb Keszthelyen, aztán Tapolcán. Gimnazistaként egy időre felhagyott a muzsikálással, majd 17 évesen mégis úgy döntött, hogy a zenélésre teszi fel az életét.  Az érettségi után két évvel jutott be a győri főiskolára, ahol Komondiné Varga Júlia és Ittzés Gergely voltak a tanárai, majd Matuz István professzor növendékeként szerzett művészdiplomát a Liszt Ferenc Zeneművészeti Egyetemen. – Édesapám szerencsére remekül kezelte a kitérőimet, mindig tiszteletben tartotta a döntéseimet. Soha nem erőltette, hogy fuvolázzak, és nem is tiltott el tőle. A zenei pályámon a mai napig maximálisan támogat, mindig pontos szakmai véleménye van, amit érdemes meghallgatni – mesélte. Zsolt szintén nagy örömét leli a munkájában, neki a keszthelyi zeneiskolában is vannak növendékei. Úgy érzi, szakmailag rengeteg dolgot tanul a gyerekektől.
A két fiatal egyetért abban, hogy a közös munkához elengedhetetlenül fontos, hogy szakmailag elfogadják egymást. A hangversenyek repertoárját többnyire a közönség igényeihez igazítják, főként barokk és 20. századi zeneművekből válogatnak.  Zsolt néhány évvel ezelőtt készített egy promóciós CD-t, és bízik abban, hogy sikerül megteremteni annak a feltételeit, hogy immár Hajnival közösen ismét létrehozzon egyet. Addig is egymást követik a szereplések, folyamatosan hívják őket Keszthelyre és Tapolcára egyaránt. Legközelebb a mai este folyamán adnak koncertet a tapolcai zeneiskolában, francia zeneszerzők műveinek megszólaltatásával köszöntik hazánk Unióhoz való csatlakozását.
Hajni és Zsolt egybehangzóan állítja, a jó kamarazene titka a rengeteg gyakorlásban rejlik. – A fellépésekre való készülés sok munkával jár, ugyanolyan felkészülten kell kiállnunk a színpadra akkor is, ha foghíjas a nézőtér, és akkor is, ha zsúfolásig van. A mai fiatalok között sokan alkalmi munkákból élnek, céltalanul telnek a napjaik. Mi azzal foglalkozhatunk, amit igazán szeretünk, értékes munkát végezhetünk, és ezért rendkívül hálásak vagyunk a sorsnak – vallják.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.